تورکیه‌نین ایچ ایشلر ناظیری سلیمان سویلو پ.کا.کا ترور تشکیلاتی‌نین تورکیه‌یه سیزماق اوچون یئنی یول‌لار آختاردیغینی سؤیله‌دی.
ناظیر موغلا ویلایتی‌نین کؤیجگیز قصبه‌سینده تهلوکه‌سیزلیک قوه‌لری ایله پ.کا.کا تروریستلری آراسیندا باش وئرن قارشی دورمایا توخونا‌راق بیلدیردی کی، ترور تشکیلاتی سون مئتود کیمی عراق-ین قوزیی یندن، ایران‌دان و آفرین‌دن سیزیردی. ایندی ایسه باشقا یول‌لارا اوز توتور. تشکیلاتین لیدئر کادری‌نین تعلیماتی ایله تشکیلات عضو‌لری سوریه-نین لیمان شهری لازقیه-دن آک دنیز و اژه دنیزی ساحل‌لرینه گلیب، اوردان دا موغلا، فتحییه کیمی تعطیل مرکزلرینه سیزماغا چالیشیر.
تورکیه بؤیوک میللت مجلیسی ایچ ایشلر کومیسیونونون ییغینجاغینا قاتیلان ناظیر سویلو کؤیجگیزده تهلوکه‌سیزلیک قوه‌لری‌نین کئچیردیگی عملیاتا دایر معلومات وئردی: "ترور تشکیلات‌لاری‌نین بو یئنی یولونو تعقیب ائتمک اوچون بوتون تهلوکه‌سیزلیک قوه‌لریمیز ایشلییر. ترور تشکیلاتی‌نین قارشی‌سینی آلدیقدا یئنی تهدیدلر اولا‌راق قارشیمیزا چیخیرلار."
